Treurrivier-ghieliemientjie - Wikipedia
(Aangestuur vanaf Barbus treurensis)
Die Treurrivier-ghieliemientjie (Barbus treurensis) is 'n varswater vis wat voorkom in die boonste gedeelte van die Blyderivier, Mpumalanga. Dit het ook al voorgekom in die Treur- en Sabieriviere. In Engels staan die vis bekend as die Treur river barb.
Die vis is deuskynend olyf-bruin aan die bokant en silwer aan die onderkant. Daar is 'n donker, horisontale band op die agterste helfte van die vis se lyf tot by die stertvin. Daar is twee pare baarde om die mond. Die vis word tot 95 mm lank.
Die vis leef in rots poele in helder, koue strome. Hulle vreet insekte wat in strome voorkom. Broeityd is in die vroeë somer; dan ontwikkel beide geslagte tuberkels op hulle koppe. Die vis leef saam met die Natalse bergbaber. Die spesie is bedreigd verklaar en die Reënboogforel teiken graag die vis. Die spesie is suksesvol hervestig in 'n tweede stroom.
Ontsluit van "https://af.wikipedia.org/w/index.php?title=Treurrivier-ghieliemientjie&oldid=1467917"
Die bladsy is laas op 9 Julie 2016 om 07:06 bygewerk.